VSRS Sklep I Up 225/2015
Sodna praksa Vrhovnega sodišča, 2015-10-14

pritožba, ki jo vloži stranka sama - postulacijska sposobnost - sodne takse

V upravnem sporu lahko stranka v postopku s pritožbo opravlja dejanja samo po pooblaščencu, ki ima opravljen pravniški državni izpit, oziroma sama ali njen zakoniti zastopnik, če ima opravljen pravniški državni izpit.

1. S sklepom, navedenim v uvodu tega sklepa, je sodišče prve stopnje zavrglo pritožbo tožeče stranke, ki jo je ta vložila zoper sklep istega sodišča, s katerim je to odločilo o ugovoru tožeče stranke zoper nalog za plačilo sodne takse za tožbo. Pritožbo je zavrglo, ker tožeča stranka ni ne zatrjevala ne izkazala, da ima opravljen pravniški državni izpit, oprava tega izpita pa je zakonski pogoj za veljavno vložitev pritožbe, če jo stranke vlagajo same. Zoper sklep sodišča prve stopnje je tožeča stranka sama, brez pooblaščenca, vložila tu obravnavano pritožbo.

3. Pogoji za veljavno vložitev pritožbe, ki jih je v izpodbijanem sklepu navedlo sodišče prve stopnje, veljajo tudi za obravnavano pritožbo. Po drugem odstavku 22. člena Zakona o upravnem sporu (v nadaljevanju ZUS-1) lahko stranka v postopku s pritožbo opravlja dejanja samo po pooblaščencu, ki ima opravljen pravniški državni izpit, glede na četrti odstavek 86. člena Zakona o pravdnem postopku (v nadaljevanju ZPP) v zvezi s prvim odstavkom 22. člena ZUS-1 pa sme dejanja v postopku s pritožbo opravljati tudi stranka sama ali njen zakoniti zastopnik, če imata opravljen pravniški državni izpit. Pritožba, ki jo vloži oseba, ki ne izpolnjuje navedenega pogoja, ni dovoljena (četrti odstavek 343. člena ZPP v zvezi s prvim odstavkom 22. člena ZUS-1). Taka je tudi obravnavana pritožba, saj tožeča stranka v dosedanjem postopku ni izkazala in navajala, da ima opravljen pravniški državni izpit, niti ni tega storila ob vložitvi obravnavane pritožbe.

4. Zato je Vrhovno sodišče pritožbo zavrglo kot nedovoljeno (prvi odstavek 343. člena ZPP v zvezi s prvim odstavkom 22. člena ZUS-1), in sicer po sodniku posamezniku (prvi odstavek 346. člena ZPP v zvezi s prvim odstavkom 22. člena ZUS-1).

ZUS-1 člen 22, 22/1, 22/2. ZPP člen 86, 86/4, 343, 343/1, 343/4, 346, 346/1.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.

Sklep I Up 575/2011, enako tudi I Up 542/2011, I Up 326/2011, I Up 355/2011, I Up 339/2011, I Up 238/2011, I Up 299/2011, I Up 273/2011, I Up 351/2011, I Up 342/2011, I Up 267/2011, I Up 502/2011, I Up 3/2011, I Up 131/2011, I Up 89/2011, I Up 84/2011, I Up 75/2011, I Up 579/2011, I Up 196/2011, I Up 530/2011, I Up 316/2011, I Up 556/2011, I Up 373/2011, I Up 257/2011, I Up 491/2011, I Up 690/2011, I Up 383/2011, I Up 317/2011, I Up 398/2011, I Up 399/2011, I Up 382/2011, I Up 289/2011, I Up 290/2011, I Up 402/2011, I Up 401/2011, I Up 403/2011, I UP 359/2011, I Up 386/2011, I Up 391/2011, I Up 247/2011, I Up 751/2011, I Up 750/2011, I Up 729/2011, I Up 723/2011, I Up 749/2011, I Up 241/2011, I Up 248/2011, I Up 122/2011, I Up 140/2011, I Up 192/2011, I Up 504/2011, I Up 445/2011

Sklep I Up 453/2009, enako tudi I Up 234/2010, I Up 260/2010, I Up 319/2010, I Up 330/2010, I Up 351/2010, I Up 411/2009, I Up 342/2009, I Up 263/2009, I Up 377/2009, I Up 345/2009, I Up 440/2009, I Up 173/2010, I Up 190/2010, I Up 281/2010